
Himlen brændte 



Af Kim Møller Hansen 

En supertung perle af mørkt stof med en masse på 100 millioner kg kan have været årsagen til den 
gigantiske eksplosion, som slog træer til jorden i et område på størrelse med Fyn ved Tunguska i 
Sibirien den 30. juni_1908._ 

Det var et af de svar, som professor Holger Bech Nielsen gav, 
da han besvarede en lang række spørgsmål stillet 
af Ingeniørens læsere i september 2012. Læsere af UFO- 
Mail og SUFOI's andre udgivelser vil vide, at der findes 
forskellige bud på, hvad der egentlig skete i Tunguska for over 
100 år siden. 

Den gængse opfattelse er, at eksplosionen opstod, da en 
komet eller asteroide med en diameter på 50-100 meter 
eksploderede i 5-10 kilometers højde. 

En af de allermest spekulative teorier er fremsat af Holger 
Bech Nielsen og en skotsk kollega og handler om, at 
eksplosionen skyldtes en partikel af mørkt stof. Bolde af mørkt 
stof kan ifølge Holger Bech Nielsen fra tid til anden falde ned 
på Jorden, hvor stoffet vil bore sig langt ned og sende 
materiale op i atmosfæren. Denne vilde teori gav forfatteren 
Ib Michael ideen til romanen/7/m/er? brændte. 

Som barn tog Ib Michael med onkel Rudolf til observatoriet i 
Rundetårn i København og så for første gang i sit liv Månen og 
Jupiter gennem en kikkert. Siden da har han været dybt fascineret af universet, Niels Bohr og 
ikke mindst højenergifysiker Holger Bech Nielsen. For et par år siden mødtes forfatteren Ib 
Michael med Holger Bech Nielsen i observatoriet i toppen af Rundetårn til en samtale om 
paralleluniverser, mørkestoffer og menneskets forhold til begrebet tid. Det resulterede den 15. 
januar 2012 i radioudsendelsen Mikrofonholder . Mikrofonholder er en programserie på 
Radio24syv tilrettelagt af Line Fabricius, hvor to danskere mødes et sted ude i landet og taler om 
det, de er optaget af og brænder for. De er drevet af en nysgerrighed og en interesse for 
hinanden, og det de skal tale om. Gennem samtalen har de mulighed for at fortabe sig i detaljer 
og fordybe sig i fortællinger uden at nogen bryder ind. Mikrofonen er overladt til dem. 
Radioprogrammet i 2012 gav Ib Michael ideen til, at mørkt stof-teorien skulle være 
omdrejningspunktet for en roman med Holger Bech Nielsen som figur. Historien begynder i 
København i 2012, hvor 65-årige Irina Vasiljeva, uddannet på Niels Bohr Instituttet af Holger 
Bech Nielsen, ligger for døden på et hospice. Hun er barnebarn af Sergej Semjonov - en jæger 
fra Tunguska-området - og Nadja Vasiljeva fra den russiske overklasse med tætte forbindelser til 



Ib Michael : 

brændte". 


.Himlen 

384 


sider. GvIdendal 2013 zarfamilien i begyndelsen af 1900-tallet. 





Den Sydlige Mose - epicenteret for 
Tunguska-eksplosionen fotograferet 
fra helikopter af Vladimir Rubtsov 
den 30. juni 2008. 












Himlen brændte blander på finurlig vis fakta 
og fiktion. Fx er Sergej Semjonov i historien 
bror til Semjon Semjonov. Sidstnævnte er en 
virkelig person, som i 1908 oplevede 
Tunguska-hændelsen og 22 år senere afgav 
vidneforklaring til den berømte sovjetiske 
forsker og meteoritekspert, Leonid Kulik 
(1883-1942), der stod i spidsen for flere 
ekspeditioner til Tunguska uden at kunne 
løse gåden om den voldsomme eksplosion. 


Himlen åbnede sig 

Semjon Semjonov - her fotograferet i 1930 af Leonid Kulik - fortæller: „Efter morgenmaden sad 
jeg foran mit hus i Vanavara, med ansigtet vendt mod nord. Pludselig så jeg, ind over vejen til 
Onkoul, at himlen spaltede sig i to, og der lå et bredt bælte af ild over skoven. Spalten i himlen 
åbnede sig yderligere, og hele den nordligste side var dækket af ild. I det øjeblik blev jeg så 
varm, at det nærmest ikke var til at holde ud, som om der var ild i min skjorte. Fra nordsiden, 
hvor ilden flammede op, kom en stærk hede. Jeg ville rive min skjorte af og kaste den fra mig, 
men så lukkede himlen sig igen, der lød et stærkt brag, og jeg blev kastet omkuld. Et øjeblik 
var jeg væk, så kom min kone ud og førte mig ind i huset. Nu lød det udenfor som faldt der 
klipper ned, vi hørte kanonild, og jorden rystede. Jeg kastede mig ned, dækkede hovedet da 
jeg frygtede det ville blive knust af de faldende klippestykker. Da himlen åbnede sig, stormede 
hede vindpust ind mellem husene, igen som mundingsild fra kanoner, og de efterlod sig render 
i jorden ligesom stier, og ødelagde vores afgrøder. Senere så vi at de fleste ruder var knust, og 
i laden var en kraftig hængelås sprunget op." (fra Himlen brændte, side 374-75). 


Himlen brændte er en medrivende og velskrevet historie om livets gang under og efter Den Russiske Revolution, og 
hvordan Sergej og Nadja gang på gang mødes og skilles, og hvordan de på skift kæmper mod og for bolsjevikkerne. 
Interesserede i Tunguska-mysteriet vil sikkert også synes godt om bogens appendiks, der rummer velvalgte uddrag af 
mails mellem Holger Bech Nielsen og Ib Michael samt presseklip med øjenvidneberetninger. 

Læs mere om Tunguska-hændelsen: 

• Projekt UFO - tro, løgne og kold krig (SUFOI 2011). side 157-170 

• Mysterium fylder 100 år 

• Vladimir Rubtsov: The Tunguska Mvsterv 

• Særlig interesserede kan læse detaljerne i Holger Bech Nielsens teori ved at downloade artiklen PREdicted the 
Hiqqs Mass 











Hvor går grænsen mellem 
videnskab og vås? 

Af Kim Møller Hansen 

Der findes pseudovidenskab, vås, videnskabeligt nonsens, og så er der 
rigtig videnskab. Det giver dr. Massimo Pigliucci glimrende eksempler 
på i bogen Nonsense on Stilts: How to Tell Science from Bunk. 

Nonsense on Stilts er en nødvendig bog, ikke mindst i USA, hvor meningsmålinger 
tyder på, at færre end 40 procent af amerikanerne tror på Darwins evolutionsteori, 
flere og flere forældre nægter at vaccinere deres børn af frygt for, at den forårsager 
autisme, og omkring 40 procent af amerikanerne mener, at truslen om global 
opvarmning er overdrevet. Listen over fordomme, myter, vås o. lign er omfattende, så 
der er nok at tage fat på i folkeoplysningens navn. 

Nonsense on Stilts er ikke udpræget akademisk, men dog til tider lidt tung at læse - 
især de mere filosofiske og diskuterende afsnit bliver langhårede - så bogen vil næppe 
blive lystlæsning i den brede befolkning, men forhåbentlig stå på pensumlisten hos 
mange studerende. Men igen: Der er et udtalt behov for at få trukket en skarp linje 
mellem videnskab og alt det, som pynter sig med betegnelsen „videnskab", men er alt 
muligt andet, og her er forfatteren grundig. Hans kæpheste er de to temaer, der også 
tiltrækker sig stor opmærksomhed i den offentlige debat i USA: intelligent design og 
klimaændringer. 

Ufomyten nævnes meget kort i kapitlet om pseudoscience, hvor Massimo Pigliucci 
tager udgangspunkt i få og meget forskellige sager fra Nordamerika, som af 
amerikanske rumskibstroende anses for at være beviser for besøg udefra. Massimo 
on Stilts: How to Tell Science Pigliuccis konklusioner er på linje med SUFOI's, og alle, som har læst bogen 50 år med 
from Bunk", 332 sider, Ihe ufoer , vil også uden at have læst Nonsense on Stiltsvære velorienteret om, hvad der 

University -of- Chicago kendetegner ufomyten, og hvor vi står i dag. 

Press 2010. 


Nonsense on Stilts 

Vi har fundet tre gode tilbud på engelsksprogede ufobøger. Spar op til 300 kr. på en enkelt bog! 

Ann Druffel: Firestorm - Dr. James E. McDonald's Fight For UFO Science, normalpris 
kr. 389,-. Tilbudspris kr. 89,-. 

Ann Druffels Firestorm er ikke blot en biografi over den usædvanlige videnskabsmand dr. James E. 
McDonald, men også et glimrende signalement af en spændende periode i ufomytens historie med 
afsløringer af de intriger, manipulationer og politikker, som mødte McDonald og ligesindede. 

Fra midten af 1960'erne brugte McDonald al sin fritid på at efterforske ufooplevelser. I årene 1958- 
1966 var han tæt knyttet til ufoorganisationen NICAP (National Investigations Committee On Aerial 
Phenomena). Samarbejdet foregik først i stilhed, men i 1966 trådte McDonald offentligt frem og 
blev den person, som medierne verden over ville tale med om ufoforskning. 

Druffels adgang til og brug af førstehåndskilder, bogens noter, kildehenvisninger og omfattende 
indeks gør Firestorm til en interessant bog. Bogens sidste 68 sider gengiver bilag (breve, 
rapporter, avisudklip o. lign.), som Druffel refererer til bogen igennem. 

Ann Druffel: Firestorm - Dr. James E. McDonald's Fight For UFO Science, Wild Flower Press 2003 609 sider, ill. Bogen 

koster kun kr. 89,- 

Jeg ønsker at købe næstorm 


Firestorm 

Ann Druffel 


Richard M. Dolan: UFOs and the National Security State: Chronology of a 
Cover-up 1941-1973, kr. 269,-. Tilbudspris kr. 69,- 

UFOs and the National Security State: Chronology of a Cover-up 1941- 
1973 er første bind af et tobindsværk, hvor Richard M. Dolan giver en 
detaljeret, kronologisk gennemgang af amerikansk ufohistorie med fokus på 
oplevelser tilknyttet det amerikanske militær og efterretningstjenesterne. 
Bogens forord er skrevet af Jacques Vallee. 

UFOs and the National Security State: Chronology of a Cover-up 1941- 
1973 er signeret af forfatteren, som i dag er meget aktiv inden for 
exopolitik-bevægelsen. 

Richard M. Dolan: UFOs and the National Security State: Chronology of a 
Cover-up 1941-1973, 544 sider, Keyhole Publishing Company 2000. Bogen 
koster kun kr. 69,- 

Jeg ønsker at købe UFOs and the National Security_ State . 

An Unclassified History 
Voluae One: Vtm-1173 


RICHARD M. DOLAN 

Colin Bennett: Looking for Orthon , normalpris kr. 179,-. Tilbudspris kr. 
39,- 

Looking for Orthon handler om kontaktpersonen George Adamski (1891- 
1965). Det er historien om verdens første kontaktperson og fremstiller ham 
som en seer, der forvandlede verden, men forkludrede sit liv. Bogen har 
forord af John Michell. 

Colin Bennett: Looking for Orthon - The Story of George Adamski, The First 
Flying Saucer Contactee and How He Changed the World, 224 sider, 
Paraview Press 2001. Bogen koster kun kr. 39,- 
Jeg ønsker at købe På sporet af_ Orthon 


Genudsendelse: 

DR2 Tidsmaskinen om UFOer 

DR om programmet: 

I Tidsmaskinen skal vi på en rejse, som viser udviklingen i danskernes liv og livsstil. På traditioner der vendes på 
hovedet og tendenser der dukker op. Nogle håber på at se dem. Nogle har set dem. Og andre ved ikke hvad de har set. 
I dette program stiller vi skarpt på UFOer! 

Gense programmet: http://www.dr.dk/tv/se/tidsmaskinen/tidsmaskinen-om-ufoer 


Læs ufo-beretninger på www.ufo.dk 

Seneste indberetninger til SUFOI om ufo-oplevelser kan ses på www.ufo.dk under Observationer. 


Bliv medlem af SUFOI's Støttekreds 

i 2015 


- og vælg en bog 

Foreningen Skandinavisk UFO Information drives af frivillig og ulønnet arbejdskraft. Vores primære opgave er at give 
offentligheden seriøs information om ufomyten gennem ufo.dk og sekundært at registrere observationer af usædvanlige 
himmelfænomener. Du kan læse om SUFOI's formål og vision her . 

Du kan med et økonomisk bidrag på kr. 250 - og naturligvis gerne mere - gøre det muligt for os fortsat at drive ufo.dk 
og foretage undersøgelser af ufooplevelser. 

Vi håber, at rigtig mange vil fortsætte med at bakke op om vores arbejde ved at blive medlem af støttekredsen. 

Betaling kan foretages på girokonto 9 11 77 25 eller via netbank til konto 3113-9117725. Brug venligst kortkode 01 og 
anfør navn, adresse og bestillingsnummeret (fx B-075) på den ønskede, gratis titel. 

Som medlem af SUFOI's Støttekreds har du ingen forpligtelser over for foreningen. Støttebeløbet gælder for et år. 


UFO-Mail udgives af Skandinavisk UFO Information. 

© SUFOI 2014. Nyhedsmedierne kan, i henhold til ophavsretsloven og med tydelig kildeangivelse, bringe citater fra 
signerede artikler. Artikler må kun bringes i deres hele udstrækning efter skriftlig aftale med Skandinavisk UFO 
Information - SUFOI . Print og fotokopier af indhold fra UFO-Mail er belagt med Copydan-vederlag. 














